
1. SCOP

1.1. Prevederile Procedurii privind tranzacționarea pe piaţa centralizată a contractelor bilaterale de gaze naturale - modalitatea de tranzacţionare PCGN-LN, numită în continuare Procedura PCGN-LN, conform căreia contractele sunt atribuite printr-un proces combinat de licitații și negociere continuă, sunt în concordanţă cu prevederile Regulamentului privind cadrul organizat de tranzacţionare pe piața centralizată de gaze naturale administrată de Operatorul Pieței de Energie Electrică și de Gaze Naturale ”OPCOM” S.A., aprobat prin Ordinul preşedintelui ANRE nr. 52/19.07.2013, cu modificările şi completările ulterioare.
Procedura PCGN-LN are drept scop precizarea condiţiilor referitoare la:

· Enunțarea principiilor de funcționare a pieței;
· Înscrierea pentru participarea la sesiunile de tranzacţionare;
· Organizarea sesiunilor de licitaţie pentru tranzacţionarea centralizată a contractelor de vânzare-cumpărare de gaze naturale;
· Publicarea informațiilor.
1.2. Principiile care stau la baza atribuirii contractelor pentru livrare de gaze naturale, în condiţiile prezentei Proceduri, sunt următoarele:

a) accesul nediscriminatoriu la resursele de gaze naturale prin licitaţiile organizate prin intermediul acestei modalități de tranzacționare pentru toţi participanții la piaţa centralizată de gaze naturale administrată de Operatorul Pieței de Energie Electrică și de Gaze Naturale ”OPCOM” S.A.;

b) folosirea mecanismelor concurenţiale pentru atribuirea contractelor care fac obiectul prezentei Proceduri;

c) transparenţa – prin publicarea în avans, conform termenelor şi condiţiilor precizate în prezenta Procedură a informaţiilor referitoare la contractele ce urmează a fi tranzacţionate şi sesiunile de licitaţie aferente, precum și prin publicarea rezultatelor;

d) nediscriminare şi obiectivitate - prin aplicarea în mod nediscriminatoriu a criteriilor de selecţie şi a criteriilor pentru atribuirea contractelor, întocmai cum acestea sunt precizate prin prezenta procedură, astfel încât participanţilor la licitaţii să li se acorde şanse egale de atribuire a contractului.
2. DOMENIUL DE APLICARE

Procedura PCGN-LN se aplică de către OPCOM S.A., în calitate de Operator al Pieței centralizate a contractelor bilaterale de gaze naturale şi de către Participanţii la această piaţă în vederea contractării pe bază de contracte standard de vânzare-cumpărare a gazelor naturale, la termen, la un preț transparent. 
3. ACRONIME
Acronimele utilizate în cadrul Procedurii PCGN au următoarele semnificaţii:
3.1.    OPGN 
 – 
Operatorul pieței centralizate a contractelor bilaterale de gaze naturale. În sensul Procedurii PCGN-LN, OPGN este Operatorul Pieței de Energie Electrică și de Gaze Naturale ”OPCOM” SA denumit în continuare OPCOM SA;
3.2.    PCGN-LN  –
 modalitate de tranzacţionare pe piața centralizată a contractelor bilaterale de gaze naturale, conform căreia contractele sunt atribuite printr-un proces combinat de licitaţii şi negociere continuă.
4. DEFINIŢII

4.1. An gazier – An care începe în prima zi a unui an calendaristic, la ora 06:00, ora locală a României, și se termină la ora 06:00, ora locală a României, în prima zi a următorului an calendaristic;

4.2. Anunţ de organizare a sesiunii de licitaţie – Document emis de către OPCOM SA şi publicat pe pagina web a OPCOM SA (www.opcom.ro), prin care Participanţilor la piața centralizată de gaze naturale le sunt comunicate: data și ora organizării sesiunii de licitaţie, numele iniţiatorilor, data limită de transmitere a garanţiilor financiare de participare la licitaţie, valoarea şi perioada de valabilitate minimă ale garanţiilor financiare de participare la licitaţie (Anexa nr. 2);
4.3. Autoritatea competentă – Autoritatea Naţională de Reglementare în domeniul Energiei (ANRE);

4.4. Avalizarea – Operaţia financiară care constă în garantarea de către o persoană (avalist-bancă) a îndeplinirii obligaţiilor asumate de către unul din semnatarii unui bilet la ordin (tras, trăgător sau girantul lui);
4.5. Bilet la ordin – Înscris prin care emitentul se angajează să plătească unui beneficiar, sau la ordinul acestuia, o sumă de bani determinată, la un anumit termen. Emitentul biletului la ordin (numit subscriptor) se recunoaşte ca debitor la termen al beneficiarului menţionat pe biletul la ordin;
4.6. Calendar de tranzacţionare – Graficul de timp anunţat de către OPCOM SA pentru fiecare an calendaristic pentru tranzacţionarea ofertelor tip de gaze naturale, funcţie de perioada de livrare;
4.7. CEC certificat – Titlu de credit care poartă pe faţă semnătura trasului. Acesta are atât rolul de a certifica existenţa acoperirii în fonduri băneşti cât şi de a bloca acele fonduri în folosul posesorului său, până la expirarea termenului de prescripţie. CEC-ul certificat este singura dovadă acceptată a deschiderii unui cont în numerar garantat în favoarea OPCOM SA.;
4.8. Client – Clientul angro, clientul final de gaze naturale sau un operator economic din sectorul gazelor naturale care cumpără gaze naturale;

4.9. Client angro - Persoană fizică sau juridică, alta decât un operator de transport şi de sistem sau un operator de distribuţie, care cumpără gaze naturale în scopul revânzării în interiorul sau în afara sistemului în care este stabilită;

4.10. Client final - Clientul care cumpără gaze naturale pentru uz propriu;

4.11. Cod de identificare a ofertei – Cod alfanumeric alocat fiecărei oferte prin care:

a)
oferta poate fi identificată pe Piaţa centralizată a contractelor bilaterale pentru gaze naturale, în cazul modalității de tranzacționare conform căreia contractele sunt atribuite printr-un proces combinat de licitaţii şi negociere continuă;

b)
se poate identifica tipul instrumentului în cadrul căruia este tranzacționată o ofertă, profilul zilnic al livrărilor, respectiv B- livrare în bandă, perioada de livrare, respectiv: S- săptămână, L- lună, TR- trimestru și A- an, cu menționarea codurilor și numerelor aferente pentru definirea perioadelor de livrare și, după caz, a numelui participantului inițiator;

4.12. Comisie de licitaţie – Comisie constituită în baza Deciziei emisă de către Directorul General al OPCOM SA de numire a reprezentanților OPCOM SA care pot fi membri ai acesteia, în vederea organizării, desfășurării sesiunilor de licitație pe piața centralizată a contractelor bilaterale de gaze naturale - modalitatea de tranzacționare PCGN-LN - și a întocmirii documentelor aferente acestora;
4.13. Confirmare de tranzacţie – Document emis de OPCOM SA care confirmă o tranzacţie încheiată pe piața centralizată a contractelor bilaterale de gaze naturale - modalitatea de tranzacționare PCGN-LN;
4.14. Cont în numerar garantat – Cont garantat, deschis de un Participant la piața centralizată de gaze naturale la o bancă sau instituţie financiară agreată de OPCOM SA, ale cărui disponibilităţi sunt garantate în favoarea OPCOM SA, cont ce poate fi utilizat atât în legatură cu stingerea obligaţiilor de plată ale Participantului la piața centralizată de gaze naturale faţă de OPCOM SA, cât şi pentru depunerea garanţiilor/garanţiei în numerar în favoarea OPCOM SA. Singura dovadă a deschiderii unui astfel de cont este CEC-ul certificat;
4.15. Contract standard de vânzare-cumpărare a gazelor naturale pe piața centralizată a contractelor bilaterale de gaze naturale – modalitatea de tranzacționare PCGN-LN – Contract încheiat între părțile stabilite în urma desfășurării unei sesiuni de licitație organizată pe piața centralizată a contractelor bilaterale de gaze naturale – modalitatea de tranzacționare PCGN-LN, în urma corelării unei oferte de vânzare cu o ofertă de cumpărare. Conținutul și forma contractului standard sunt ferm acceptate de către Participanţii la piața centralizată de gaze naturale care au introdus oferte. Acesta este un contract cu executare fermă ce presupune respectarea întocmai a clauzelor publicate, livrarea/consumul gazelor naturale şi predarea/preluarea preţului negociat;
4.16. Convenţie de participare la Piaţa centralizată de gaze naturale – Convenţie standardizată stabilită de operatorul pieței centralizate de gaze naturale și avizată de Autoritatea competentă ce prevede drepturile şi obligaţiile reciproce dintre acesta şi fiecare Participant la piața centralizată de gaze naturale;

4.17. Corelare – Situaţia în care în Platforma de tranzacţionare sunt introduse oferte care să îndeplinească simultan condiţia de preţ, respectiv preţul vânzării este mai mic sau cel mult egal cu preţul cumpărării sau preţul cumpărării este mai mare sau cel puţin egal cu preţul vânzării. Pentru cantitatea comună celor două oferte și prețul stabilit în cadrul sesiunii de licitație și notificat de către OPCOM SA, ulterior încheierii sesiunii de licitaţie, se încheie un contract conform din punctul de vedere al formei și conținutului acestuia cu contractul standard de vânzare-cumpărare a gazelor naturale avizat de Autoritatea competentă;
4.18. Furnizor de gaze naturale – Persoană juridică, titulară a unei licenţe de furnizare a gazelor naturale emisă de către ANRE;

4.19. Garanţia financiară de participare la licitaţie – Sume de bani şi/sau instrumente financiare (garanţii de plată, bilete la ordin emise avalizate de către o bancă comercială, file CEC certificate) constituite în favoarea OPCOM SA de către fiecare Participant la piața centralizată de gaze naturale pentru fiecare sesiune de licitație la care acesta dorește să participe, destinate despăgubirii celorlați participanți la piață implicați în sesiunea de licitație pentru care acestea au fost constituite, în cazul retragerii ofertei inițiatoare sau refuzului semnării contractului atribuit în cadrul sesiunii de licitație;
4.20. Garanţia financiară de bună execuţie – Sume de bani şi/sau instrumente financiare (garanţii de plată, bilete la ordin avalizate de către o bancă comercială, file CEC certificate etc.) destinate garantării obligaţiilor financiare ce vor rezulta în urma semnării contractului de vânzare-cumpărare tranzacţionat pe piaţa centralizată a contractelor bilaterale de gaze naturale - modalitatea de tranzacționare PCGN-LN. Emitentul şi beneficiarul, valabilitatea, cuantumul acestora, precum şi condiţiile de executare a acestor garanţii, sunt stabilite prin contractul de vânzare-cumpărare standard;
4.21. Garanţia de plată – Scrisoare de garanţie bancară prin care banca emitentă se obligă ca, la prima cerere, să plătească în favoarea beneficiarului garanţiei (OPCOM SA în calitate de Operator al pieței centralizate a contractelor bilaterale de gaze naturale) orice sumă datorată, până la concurenţa unei sume maxime stabilită de către ordonatorul garanţiei. Aceasta este emisă pentru o perioadă limitată de timp;
4.22. Luna gazieră – Luna care începe în prima zi a unei luni calendaristice, la ora 06:00, ora locală a României, și se termină la ora 06:00, ora locală a României, în prima zi a următoarei luni calendaristice;

4.23. Negociere continuă – Modalitate de negociere în care atât partea iniţiatoare, cât şi partea respondentă îşi pot actualiza ofertele;

4.24. Ofertă de gaze naturale – Ofertă cu caracteristici bine definite privind cantitatea de gaze naturale oferită spre cumpărare/vânzare, durata contractului, preţul solicitat/oferit, precum şi condiţiile de livrare, plată şi garantare, ferm stabilite în momentul introducerii ofertei în piaţă;
4.25. Operator al pieței centralizate de gaze naturale (OPGN) – Persoana juridică titulară de licență care asigură administrarea piețelor centralizate de gaze naturale, cu excepția pieței de echilibrare, în vederea tranzacționării de gaze naturale pe termen scurt, mediu și lung;

4.26. Operator de transport şi de sistem – persoana fizică sau juridică ce realizează activitatea de transport al gazelor naturale și răspunde de exploatarea, întreținerea și, dacă este necesar, dezvoltarea sistemului de transport într-o anumită zonă și, după caz, a interconectărilor sale cu alte sisteme, precum și de asigurarea capacității pe termen lung a sistemului în vederea satisfacerii cererii pentru transportul gazelor naturale;

4.27. Operator economic din sectorul gazelor naturale – Persoana fizică sau juridică, cu excepția clienților finali, care desfășoară cel puțin una dintre următoarele activități: producție, transport, distribuție, furnizare, administrare de piață centralizată, cumpărare sau înmagazinare de gaze naturale, inclusiv gaze naturale lichefiate, și care are atribuții comerciale, tehnice și/sau de mentenanță legate de respectivele activități;

4.28. Participant la piaţa centralizată de gaze naturale – Operator economic din sectorul gazelor naturale, titular de licenţă de furnizare emisă de către ANRE, sau clientul care se înscrie şi respectă Convenţia de participare la piaţa centralizată de gaze naturale;
4.29. Perioada de livrare – Intervalul de timp pe parcursul căruia sunt livrate gazele naturale contractate;

4.30. Piață centralizată de gaze naturale – Cadrul organizat de desfășurare a tranzacțiilor cu gaze naturale între diverși operatori economici, intermediate de operatorul pieței de gaze naturale sau de operatorul de transport și de sistem, pe baza unor reguli specifice aprobate de Autoritatea competentă;

4.31. Piaţă centralizată a contractelor bilaterale de gaze naturale – Cadrul organizat de desfăşurare a tranzacţiilor prin contracte cu livrare fizică de gaze naturale între Participanţii la piaţă, organizat şi administrat de OPGN, pe baza unor reguli specifice; tranzacţionarea se poate realiza printr-un ansamblu de modalităţi, având ca bază licitaţia publică şi are ca scop contractarea gazelor naturale pe termen determinat, la un preţ transparent, stabilit în urma procedurii de licitație, rezultat din echilibrul cererii şi al ofertei;

4.32. Platformă de tranzacţionare – Sistem informatic stabilit şi menţinut de OPGN  în scopul realizării tranzacţiilor pe piaţa centralizată  de gaze naturale - modalitatea de tranzacționare PCGN-LN;
4.33. Preţ de adjudecare – Preţul stabilit în timpul sesiunii de licitaţie pentru atribuirea unui contract bilateral, acceptat ferm de către părţile ce au încheiat tranzacţia. Acest preț nu include TVA sau alte taxe, tarife, accize și impozite similare pe care cumpărătorul le va plăti sau alte plăți care ar cădea în sarcina cumpărătorului, în condițiile și cuantumurile prevăzute de legislația în vigoare la momentul livrării;
4.34. Proces combinat licitație-negociere - PCGN-LN – modalitatea de tranzacționare pe piața centralizată de gaze naturale conform căreia contractele sunt atribuite printr-un proces combinat de licitații și negociere continuă; 

4.35. Producător de gaze naturale – Persoană fizică sau juridică, titulară de licenţă, având ca specific activitatea de producere a gazelor naturale;
4.36. Regulament – Regulamentul privind cadrul organizat de tranzacționare pe piața centralizată de gaze naturale administrată de Operatorul Pieței de Energie Electrică și Gaze Naturale “OPCOM” S.A., aprobat prin Ordinul președintelui ANRE nr. 52/19.07.2013, cu modificările și completările ulterioare;

4.37. Semestru gazier – Semestrul care începe în prima zi a unui semestru calendaristic, la ora 06:00, ora locală a României, și se termină la ora 06:00, ora locală a României, în prima zi a următorului semestru calendaristic;
4.38. Săptămână gazieră – Săptămâna care începe în ziua de luni, la ora 06:00, ora locală a României, și se termină la ora 06:00, ora locală a României, a următoarei zile de luni;
4.39. Tarif de tranzacționare pe piața centralizată a contractelor bilaterale de gaze naturale – Tarif perceput lunar de OPCOM SA Participanților la piața centralizată de gaze naturale pentru fiecare tranzacție încheiată de către aceștia în luna respectivă pe piața centralizată a contractelor bilaterale de gaze naturale. Valoarea tarifului este exprimată în Lei/MWh și este publicată pe pagina web al OPCOM SA;
4.40. Titular de licenţă – Persoană juridică deţinătoare a unei licenţe acordată de Autoritatea competentă;
4.41. Trimestru gazier – Trimestrul care începe în prima zi a unui trimestru calendaristic, la ora 06:00, ora locală a României, și se termină la ora 06:00, ora locală a României, în prima zi a următorului trimestru calendaristic;
4.42. Token – Dispozitiv hardware extern care se conectează la calculator şi permite Participantului la piața centralizată de gaze naturale accesarea Platformei de tranzacţionare în condițiile prevăzute în Contractul de comodat;
4.43. Zi de tranzacţionare – Orice zi lucrătoare stabilită prin Anunţul de organizare a sesiunii de licitaţie ca dată a sesiunii de licitaţie;
4.44. Zi gazieră – Interval de timp care începe la ora 06:00, ora locală a României, din oricare zi și se termină la ora 06:00, ora locală a României, din ziua următoare. Ziua gazieră este redusă la 23 de ore la trecerea la ora de vară și este majorată la 25 de ore la trecerea la ora de iarnă și toate drepturile și obligațiile aferente potrivit contractelor privind transportul de gaze naturale sunt majorate sau reduse în mod corespunzător în respectivele zile gaziere;
4.45. Zi lucrătoare – Zi calendaristică, cu excepţia zilelor de sâmbătă, duminică şi a oricărei zile declarată sărbătoare legală sau zi liberă;
4.46. Zi nelucrătoare – Zi de sâmbătă, de duminică şi oricare zi declarată sărbătoare legală sau zi liberă.
5. LEGISLAȚIE DE REFERINŢĂ

5.1. Legea nr. 123/2012 a energiei electrice și a gazelor naturale cu modificările și completările ulterioare;

5.2. Ordinul președintelui Autorității Naționale de Reglementare în domeniul Energiei nr. 50/2013 pentru aprobarea Regulilor generale privind piața centralizată de gaze naturale cu modificările și completările ulterioare;
5.3. Ordinul preşedintelui Autorității Naționale de Reglementare în domeniul Energiei nr. 52/19.07.2013 pentru aprobarea Regulamentului privind cadrul organizat de tranzacţionare pe piața centralizată de gaze naturale administrată de Operatorul Pieței de Energie Electrică și de Gaze Naturale ”OPCOM” SA , cu modificările şi completările ulterioare;
5.4. Ordinul  preşedintelui Autorității Naționale de Reglementare în domeniul Energiei nr. 62/10.07.2014  privind stabilirea obligaţiei producătorilor şi furnizorilor de gaze naturale de a încheia tranzacţii pe pieţele centralizate din România.
6. CONDIŢII GENERALE PRIVIND FUNCŢIONAREA PIEŢEI 
6.1. CONTRACTUL STANDARD DE VÂNZARE-CUMPĂRARE DE GAZE NATURALE PE PIAŢA CENTRALIZATĂ A CONTRACTELOR BILATERALE DE GAZE NATURALE - MODALITATEA DE TRANZACŢIONARE  PCGN-LN
6.1.1 Ofertele inițiatoare propuse pe piața centralizată a contractelor bilaterale de gaze naturale - modalitatea de tranzacționare PCGN-LN - au în vedere condițiile contractuale stipulate în contractul standard avizat de Autoritatea competentă. 

6.1.2 Contractul  de vânzare-cumpărare a gazelor naturale semnat între Participanţii la piața centralizată de gaze naturale, urmare a tranzacţiilor încheiate în cadrul sesiunilor de licitaţie organizate de OPCOM SA, trebuie să respecte clauzele contractului standard avizat de Autoritatea competentă cu precizarea în anexe a condiţiilor din oferta tip publicată, supusă tranzacţionării, ce au rămas ferm stabilite la încheierea sesiunii de licitaţie, respectiv cantitatea din oferta tip şi preţul stabilit în cadrul sesiunii de licitaţie.
6.2. OFERTELE DE GAZE NATURALE
6.2.1 Ofertele de gaze naturale pentru care OPCOM SA defineşte piețe și instrumente specifice în cadrul Platformei de tranzacționare, pe piaţa centralizată a contractelor bilaterale de gaze naturale - modalitatea de tranzacționare PCGN-LN, în vederea organizării sesiunilor de licitație, au următoarele caracteristici: 
a) Profilul zilnic al livrărilor:

Livrare în bandă (oferte pentru cantitate zilnică de gaze naturale pe perioada de livrare) (06:00 – 06:00 – zi gazieră).
b) Cantitatea totală de gaze naturale tranzacţionată conform ofertei tip aferente perioadei de livrare standard ce face obiectul ofertei (Qperioada_livrare); 
Până la convergența prețului gazelor naturale din producția internă cu cel al gazelor naturale din import, cantitatea de gaze naturale va fi însoțită de una din mențiunile ”din producția internă curentă/din înmagazinare”, ”din import curent/din înmagazinare” sau ”în amestec intern/import din producţie curentă sau din înmagazinare”.
Cantitatea zilnică de gaze naturale din cadrul contractului  (Qzi ) poate fi determinată printr-o formulă de forma:

Unde: 

Qperioada_livrare= cantitatea de gaze tranzacționată pe piața centralizată aferentă perioadei de livrare standard ce face obiectul ofertei; 


Zperioada_livrare= numărul de zile aferent perioadei de livrare standard ce face obiectul ofertei, pe parcursul căreia vor fi livrate gazele naturale.
c) Perioada de livrare a gazelor naturale poate fi de:

i.  1 săptămână, care începe în ziua de luni a săptămânii, la ora 06:00, ora locală a României, și se termină la ora 06:00, ora locală a României, a următoarei zile de luni; 
ii.  1 lună, corespunzătoare fiecărei luni calendaristice;
iii.  1 trimestru, corespunzător celor patru trimestre anuale calendaristice;

iv.  1 an, corespunzător anului calendaristic.
d) Data începerii livrării: 
i.    Ziua de luni a fiecărei săptămâni, pentru perioadele săptămânale de livrare;
ii.    Ziua de întâi (01) a fiecărei luni calendaristice, pentru perioadele lunare de livrare;
iii.    Zilele de 01 ianuarie, 01 aprilie, 01 iulie, 01 octombrie, pentru perioadele trimestriale de livrare;
iv.    Zilele de 01 ianuarie, pentru perioadele anuale de livrare.  
e) Preţul la care este ofertată cantitatea de gaze naturale tranzacţionată printr-un contract, exprimat în Lei/MWh, reprezintă preţul gazelor naturale propus de iniţiatorul licitaţiei, exclusiv TVA sau alte taxe, tarife, accize și impozite similare pe care cumpărătorul le va plăti sau alte plăți care ar cădea în sarcina cumpărătorului, în condițiile și cuantumurile prevăzute de legislația în vigoare la momentul livrării. În situaţia în care produsul supus tranzacţionării se referă la gaze naturale din înmagazinare, preţul de pornire a licitației, exprimat în Lei/MWh, va conţine şi tarifele aferente serviciilor de înmagazinare. De asemenea, în situaţia în care produsul supus tranzacţionării se referă la gaze naturale care vor fi predate la ieşirea din sistemul naţional de transport, preţul de pornire a licitației, exprimat în Lei/MWh, va conţine şi tarifele aferente serviciilor transport, distribuţie, etc.
6.2.2 Piața specifică definită în Platforma de tranzacționare de către OPCOM SA, în conformitate cu caracteristicile ofertelor de gaze naturale este:

Piața pentru contracte săptămânale

GNB_S – livrare în bandă


Piața pentru contracte lunare

GNB_L – livrare în bandă


Piața pentru contracte trimestriale

GNB_TR – livrare în bandă


Piața pentru contracte anuale

GNB_A – livrare în bandă

6.2.3 Instrumentele specifice definite în Platforma de tranzacționare de către OPCOM SA, în conformitate cu caracteristicile ofertelor de gaze naturale, sunt de tipul:


Instrumente pentru contracte săptămânale

RoB_S_Ns_AN Contract forward pentru gaze naturale din producția internă, livrate în bandă pe perioadă de o săptămână gazieră. Denumirea instrumentului cuprinde date privind numărul săptămânii din an (Ns) și ultimele două cifre ale anului în care are loc livrarea (AN).

ImB_S_Ns_AN Contract forward pentru gaze naturale, din import, livrate în bandă pe perioadă de o săptămână gazieră. Denumirea instrumentului cuprinde date privind numărul săptămânii din an (Ns) și ultimele două cifre ale anului în care are loc livrarea (AN).

AmB_S_Ns_AN Contract forward pentru gaze naturale, în amestec, livrate în bandă pe perioadă de o săptămână gazieră. Denumirea instrumentului cuprinde date privind numărul săptămânii din an (Ns) și ultimele două cifre ale anului în care are loc livrarea (AN).


Instrumente pentru contracte lunare

RoB_L_NL_AN Contract forward pentru gaze naturale, din producția internă, livrate în bandă pe perioadă de o lună gazieră. Denumirea instrumentului cuprinde date privind denumirea lunii din an (NL) și ultimele două cifre ale anului în care are loc livrarea (AN).

ImB_L_NL_AN Contract forward pentru gaze naturale, din import, livrate în bandă pe perioadă de o lună gazieră. Denumirea instrumentului cuprinde date privind denumirea lunii din an (NL) și ultimele două cifre ale anului în care are loc livrarea (AN).

AmB_L_NL_AN Contract forward pentru gaze naturale, în amestec, livrate în bandă pe perioadă de o lună gazieră. Denumirea instrumentului cuprinde date privind denumirea lunii din an (NL) și ultimele două cifre ale anului în care are loc livrarea (AN).


Instrumente pentru contracte trimestriale

RoB_TR_NTR_AN Contract forward pentru gaze naturale, din producția internă, livrate în bandă pe perioadă de un trimestru gazier. Denumirea instrumentului cuprinde date privind numărul trimestrului din an (NTR) și ultimele două cifre ale anului în care are loc livrarea (AN).

ImB_TR_NTR_AN Contract forward pentru gaze naturale, din import, livrate în bandă pe perioadă de un trimestru gazier. Denumirea instrumentului cuprinde date privind numărul trimestrului din an (NTR) și ultimele două cifre ale anului în care are loc livrarea (AN).

AmB_TR_NTR_AN Contract forward pentru gaze naturale, în amestec, livrate în bandă pe perioadă de un trimestru gazier. Denumirea instrumentului cuprinde date privind numărul trimestrului din an (NTR) și ultimele două cifre ale anului în care are loc livrarea (AN).

Instrumente pentru contracte anuale
RoB_A_AN Contract forward pentru gaze naturale, din producția internă, livrate în bandă pe perioadă de un an gazier. Denumirea instrumentului cuprinde date privind anul în care are loc livrarea (AN).

ImB_A_AN Contract forward pentru gaze naturale, din import, livrate în bandă pe perioadă de un an gazier. Denumirea instrumentului cuprinde date privind anul în care are loc livrarea (AN).

AmB_A_AN Contract forward pentru gaze naturale, în amestec, livrate în bandă pe perioadă de un an gazier. Denumirea instrumentului cuprinde date privind anul în care are loc livrarea (AN).

6.3. OFERTELE INIȚIATOARE 

6.3.1. Participanţii notifică OPCOM SA, asupra ofertelor de vânzare sau cumpărare propuse pentru a fi introduse în sistemul utilizat de Platforma de tranzacționare ca oferte inițiatoare, definite luând în considerare caracteristicile ofertelor precizate la art. 6.2 în prezenta Procedură.
6.3.2. Pentru notificarea ofertelor inițiatoare Participanții la piața centralizată de gaze naturale vor menţiona conform Anexelor nr. 3 şi, respectiv, 4 la prezenta Procedură:

a) Codul pieței și codul instrumentului definit în sistemul Platformei de tranzacționare pentru care Participantul la piața centralizată de gaze naturale dorește introducerea ofertelor inițiatoare;

b) Cantitatea totală de gaze naturale care a fost ofertată, cu mențiunile ”din producția internă curentă/din înmagazinare”, ”din import” sau”în amestec intern/import din producţie curentă sau din înmagazinare”;

c) Numărul de contracte și cantitatea aferentă unui contract în cazul în care inițiatorul solicită atribuirea unei cantități minime din cantitatea totală

 Qperioada_livrare = N x QContract
Unde: Qperioada_livrare = cantitatea totală aferentă perioadei de livrare standard ce face obiectul ofertei (MWh);
N = numărul de contracte în care este împărțită oferta;
QContract = cantitatea aferentă unui contract (MWh).
d) Preţul de deschidere exprimat în Lei/MWh.
e) Punctul de predare. Se menționează dacă gazele naturale sunt predate la intrarea /ieșirea din sistemul național de transport.

6.3.3. Participanții la piața centralizată de gaze naturale care au transmis la OPCOM SA notificări privind oferte inițiatoare au obligația introducerii acestor oferte în sistemul utilizat pentru Platforma de tranzacționare cu respectarea întocmai a condițiilor notificate.

6.3.4. Orice ofertă inițiatoare, introdusă de către un Participant la piața centralizată de gaze naturale în sistemul utilizat de Platforma de tranzacţionare presupune în mod implicit acceptarea condiţiilor contractului standard de vânzare-cumpărare a gazelor naturale avizat de Autoritatea competentă și asumarea fermă a condițiilor propuse privind cantitatea și prețul ofertate. 

6.4. OFERTELE DE RĂSPUNS
6.4.1. Sunt oferte simple cantitate – preţ, prin care se precizează cantitatea de gaze naturale/numărul de contracte din cadrul ofertei tip publicate pe care un Participant la piața centralizată de gaze naturale doreşte să o vândă sau cumpere şi preţul ofertat (lei/MWh) în acest sens.
6.4.2. Orice ofertă de răspuns, introdusă de către un Participant la piața centralizată de gaze naturale în sistemul utilizat de Platforma de tranzacţionare, presupune în mod implicit acceptarea condiţiilor contractului standard de vânzare-cumpărare a gazelor naturale avizat de Autoritatea competentă și asumarea fermă a condițiilor propuse privind cantitatea și prețul ofertate.
6.5. GARANŢIA FINANCIARĂ DE PARTICIPARE LA LICITAŢIE
6.5.1. În vederea participării la sesiunile de licitaţie organizate pe piața centralizată a contractelor bilaterale de gaze naturale, Participanții la aceasta, atât vânzători cât şi cumpărători, inițiatori și respondenți, constituie în favoarea OPCOM SA, garanţii financiare de participare la licitaţie.
6.5.2. Participanții la piața centralizată de gaze naturale care vor să participe cu oferte inițiatoare trebuie să facă dovada constituirii garanțiilor financiare de participare la licitație prin transmiterea la OPCOM SA, împreună cu adresa de înaintare a garanțiilor de plată și/sau a biletelor la ordin emise în favoarea OPCOM SA avalizate de către o bancă comercială și/sau a filelor CEC certificate, în original, și/sau numerar într-un cont bancar stabilit de OPCOM SA, în ziua publicării Anunțului privind sesiunea de licitație aferentă ofertei inițiatoare transmise. 

6.5.3. Participanţii la piața centralizată de gaze naturale care doresc să participe cu oferte de răspuns la sesiunile de licitație anunțate vor face dovada constituirii garanţiilor financiare de participare la licitaţie prin transmiterea la OPCOM SA, cu adresă de înaintare, a garanţiei de plată, biletelor la ordin avalizate de către o bancă comercială sau filei CEC certificată emise în favoarea OPCOM SA:

a) în copie - până cel mai târziu în ultima zi lucrătoare înainte de data desfăşurării licitaţiei, până la ora precizată prin Anunţul de organizare a sesiunii de licitaţie, şi
b) în original - până cel mai târziu cu o oră înainte de ora de începere a sesiunii de licitaţie.
În cazul în care garanția este constituită 
în numerar, prin virament bancar, data constituirii acesteia este considerată data la care este creditat contul bancar al OPCOM SA.

Adresa de înaintare va preciza codul ofertelor publicate pentru care Participantul la piața centralizată de gaze naturale a constituit garanţii financiare de participare la licitaţii.

6.5.4. Garanţia financiară de participare la licitaţie constituită de către Participanții inițiatori este de minim 0,5% din valoarea ofertelor publicate pentru inițierea sesiunii de licitație, în vederea despăgubirii celorlați Participanți la piață implicați în sesiunea de licitație pentru care această garanție a fost constituită în cazul retragerii ofertei inițiatoare sau refuzului semnării contractului atribuit în cadrul sesiunii de licitație.
6.5.5. Garanţia financiară de participare la licitaţie constituită de către Participanții respondenți este de minim 0,5 % din intenția notificată din valoarea ofertelor publicate, în vederea despăgubirii Participanților inițiatori în cazul refuzului semnării contractului atribuit în cadrul sesiunii de licitație.

6.5.6. Valoarea ofertei inițiatoare va putea fi estimată utilizându-se formula:

   Unde: 
Valof= Valoarea ofertei inițiatoare (Lei);
Qperioada_livrare = Cantitatea de gaze naturale conform ofertei tip aferente perioadei   de livrare standard ce face obiectul ofertei (MWh);

                       Pof= Preţul ofertat (Lei/MWh).
6.5.7. Garanţiile financiare de participare la licitaţie constituite în favoarea OPCOM SA  vor avea o perioadă de valabilitate care să depăşească cu 5 (cinci) zile lucrătoare data licitaţiei urmare căreia vor fi încheiate contractele standard de        vânzare-cumpărare  a gazelor naturale.
6.5.8. Cuantumul și perioada de valabilitate a garanţiei financiare de participare la licitaţie constituite reprezintă criteriu de validare pentru participarea în cadrul sesiunilor de licitaţie. 
6.5.9. OPCOM SA administrează numai garanţiile financiare de participare la licitaţie şi nu este parte în administrarea altor garanţii constituite pentru buna derulare a contractelor semnate de către câştigătorii licitaţiilor pe piața centralizată a contractelor bilaterale de gaze naturale. OPCOM SA nu poate fi ţinută responsabilă pentru îndeplinirea obligaţiilor aferente garanţiilor financiare de bună execuţie.

6.5.10. Pentru constituirea garanţiilor financiare de participare la licitaţie, Participanţii la piața centralizată de gaze naturale pot decide utilizarea uneia dintre următoarele soluţii de garantare:

a) Garanţie de plată emisă în lei de către o bancă comercială agreată de OPCOM SA;
b) Bilete la ordin emise de către Participantul la piața centralizată de gaze naturale și avalizate de o bancă comercială agreată de OPCOM SA;

c) Numerar într-un cont bancar, garantat în favoarea OPCOM SA, cu emiterea unei file CEC certificată;

d) Numerar într-un cont bancar stabilit de OPCOM SA.
6.5.11. OPCOM SA va întocmi şi actualiza, ori de câte ori apar modificări,un registru de urmărire a garanţiilor financiare de participare la licitaţie constituite de către Participanţii la piața centralizată de gaze naturale în conformitate cu precizările documentelor aferente garanţiilor constituite (Anexa nr. 5).
6.5.12. Garanţiile financiare de participare la licitaţie constituite în favoarea OPCOM SA de către Participanţii la piața centralizată de gaze naturale sunt restituite integral pentru:

6.5.12.1. Participanţii ce au fost desemnaţi câştigători ai sesiunii de licitaţie și au depus la OPCOM SA contractul de vânzare-cumpărare pentru gaze naturale atribuit prin licitație publică semnat și conform ca formă și conținut cu contractul standard și cu rezultatul sesiunii de licitație;
6.5.12.2. Participanţii ce nu au încheiat tranzacții.
6.5.13. Garanțiile financiare de participare la licitație sunt executate integral de către OPCOM SA în favoarea sa, acesta asigurând virarea contravalorii garanțiilor după cum urmează:

6.5.13.1. În mod egal părților care au constituit garanții și au depus intenții pentru participare cu oferte de răspuns, în cazul în care a fost retrasă o ofertă înaintată de un participant inițiator;

6.5.13.2. Părții care a depus oferta inițiatoare, în cazul refuzului încheierii contractului de către ofertantul declarat câștigător în cadrul sesiunii de licitație sau în cazul în care acesta din urmă refuză să încheie contractul respectând întocmai forma și conținutul contractului standard aplicabil;

6.5.13.3. Părții declarate câștigătoare, în cazul refuzului încheierii contractului de către participantul inițiator sau în cazul în care acesta din urmă refuză să încheie contractul respectând întocmai forma și conținutul contractului standard aplicabil;

6.5.13.4. Către participanții la sesiunea de licitație ale căror oferte de răspuns nu au fost declarate câștigătoare, în cazul constatării de modificări aduse contractului și urmare refuzului părților de a încheia contractul cu respectarea întocmai a formei și conținutului contractului standard.

6.6. TARIFE
6.6.1. În calitate de OPGN, pentru activitățile și serviciile desfășurate, OPCOM SA percepe Tariful de tranzacționare pe piața centralizată a contractelor bilaterale de gaze naturale. Valoarea tarifului, este exprimată în Lei/MWh și este publicată pe pagina web a OPCOM SA.
7. ORGANIZAREA ŞI DESFĂŞURAREA SESIUNILOR DE LICITAŢIE
7.1. ÎNSCRIEREA PARTICIPANŢILOR LA SESIUNILE DE LICITAŢIE ȘI ORGANIZAREA LICITAȚIILOR
7.1.1. Participanţii la piața centralizată de gaze naturale transmit la OPCOM SA oferta tip conform Anexei nr. 3 (pentru ofertele tip de vânzare), respectiv Anexei nr. 4 (pentru ofertele tip de cumpărare) la prezenta Procedură.

7.1.2. Perioada de livrare stipulată în contractele aferente ofertelor propuse spre publicare se stabilește de către Participanţii la piața centralizată de gaze naturale. Data de începere a livrării fizice este data stabilită conform Art. 6.2.1 lit. d). 

7.1.3. Termenul limită de depunere a ofertelor tip în vederea organizării sesiunii de licitaţie, precizat în calendarul de tranzacţionare publicat de OPCOM SA va fi de:
7.1.3.1. cel puțin 6 (șase) zile lucrătoare înainte de data la care se doreşte organizarea sesiunii de licitaţie, în vederea publicării pentru cel puţin 5 (cinci) zile lucrătoare a ofertei tip, pentru ofertele aferente perioadelor de livrare de 1 (o) lună sau mai mari;

7.1.3.2.  cel puțin 4 (patru) zile lucrătoare înainte de data la care se doreşte organizarea sesiunii de licitaţie, în vederea publicării pentru cel puţin 3 (trei) zile lucrătoare a ofertei tip, pentru ofertele aferente perioadelor de livrare de 1 (o) săptămână.
7.1.4. În următoarele situații OPCOM SA poate, la solicitarea formulată în scris a participantului inițiator, reprograma sesiunea de licitaţie:

7.1.4.1. În cazul unei oferte inițiatoare anulate de către OPCOM SA din cauza faptului că nu a fost făcută dovada constituirii de garanţii financiare de participare la licitaţie pentru oferte de răspuns în termenul prevăzut conform termenului precizat în anunţul de organizare a licitaţiei;

7.1.4.2.  În cazul în care în urma desfășurării sesiunii de licitație nu a fost atribuită cantitatea totală de gaze naturale aferentă ofertei inițiatoare.

7.1.5. Solicitarea de reprogramare a unei sesiuni de licitație se transmite în scris până cel mai târziu în ziua lucrătoare următoare, la sfârșitul programului de primire a ofertelor inițiatoare publicat pe pagina web a OPCOM SA.

7.1.6. Termenul minim de republicare a unei oferte este de 1 (o) zi lucrătoare cu respectarea următoarelor condiții:

7.1.6.1. Termenul include ziua publicării ofertei şi exclude data transmiterii solicitării de reprogramare și data licitaţiei; 

7.1.6.2. Data de organizare a sesiunii de licitație reprogramate trebuie să respecte termenul stabilit prin art. 7.1.8 din prezenta Procedură cu privire la data de începere a livrării.
7.1.7. În cazul ofertelor reprogramate, iniţiatorul licitaţiei poate decide modificarea condițiilor de preț și cantitate, propuse prin oferta publicată pentru sesiunea de licitație organizată anterior, după cum urmează:

7.1.7.1. Modificarea în sens concurențial a preţului (creșterea prețului de cumpărare, respectiv scăderea prețului de vânzare);

7.1.7.2. Iniţiatorul licitaţiei trebuie să țină cont de cantitatea deja atribuită astfel încât suma cantității ofertei reprogramate și a cantității atribuite să nu depășească cantitatea ofertei inițiale.

7.1.8. În vederea asigurării termenului necesar pentru semnarea și, după caz, executarea garanțiilor financiare de participare la licitație, data limită la care poate fi organizată o licitație pentru livrări fizice specifice perioadei standard de livrare aferentă ofertei pentru care este organizată licitația este de cel mult 3 (trei) zile lucrătoare înainte de data de începere a livrării.
7.1.9. Identitatea Participanţilor la licitaţie va rămâne anonimă pe toată durata sesiunii de licitaţie.

7.2. ORGANIZAREA LICITAŢIILOR CONFORM CALENDARULUI DE TRANZACŢIONARE
7.2.1. OPCOM SA organizează licitaţii pe piața centralizată a contractelor bilaterale de gaze naturale - modalitatea de tranzacționare PCGN-LN, în cadrul unei licitaţii fiind listate toate ofertele primite şi acceptate, ori de câte ori a fost formulată o solicitare de organizare a unei astfel de licitaţii, cu respectarea calendarului de tranzacţionare publicat de OPCOM SA.
7.2.2. Orarul zilnic de desfăşurare a sesiunilor de licitaţii este stabilit de către OPCOM SA și este publicat pe pagina web a OPCOM SA, în meniul destinat pieței centralizate a contractelor bilaterale de gaze naturale – modalitatea de tranzacționare PCGN-LN.
7.2.3. OPCOM SA va publica pe pagina sa web, cronologic, toate sesiunile de licitaţie programate în conformitate cu calendarul de tranzacţionare, cu menţiunea pentru fiecare în parte dacă a avut loc, a fost retrasă sau anulată.

7.3. RETRAGEREA OFERTELOR PUBLICATE ŞI ANULAREA SESIUNILOR DE LICITAŢIE

7.3.1. Participanţii ce au înaintat oferte în vederea publicării lor şi organizării de sesiuni de licitaţie pot decide retragerea ofertelor inițiatoare până înainte de ora de începere a sesiunii de licitație cu asumarea prevederilor Regulamentului privind cadrul organizat de tranzacționare a contractelor bilaterale de gaze naturale și ale prezentei Proceduri, referitoare la executarea garanției financiare de participare la licitație în cazul retragerii ofertei inițiatoare.

7.3.2. În cazul în care pentru o ofertă publicată nu a fost făcută dovada constituirii de garanţii financiare de participare la licitaţie pentru oferte de răspuns conform termenului precizat în Anunţul de organizare a sesiunii de licitaţie, OPCOM SA informează reprezentanţii Participantului la piața centralizată de gaze naturale care a depus oferta inițiatoare şi declară sesiunea de licitaţie anulată ca urmare a faptului că nu au fost îndeplinite condiţiile necesare pentru depunerea ofertelor de răspuns și publică pe pagina web a OPCOM SA anunțul de anulare.
7.3.3. Participanții la piață, care au constituit garanții financiare de participare la licitație pentru participare cu oferte de răspuns, pot decide în orice moment să nu participe la sesiunile de licitație pentru care au notificat intenția de participare. Garanțiile de participare la licitație nu pot fi executate urmare retragerii unei oferte de răspuns sau renunțării la dreptul de participare cu oferte de răspuns.
7.4. DESFĂŞURAREA SESIUNILOR DE LICITAŢIE

7.4.1. Pentru ofertele iniţiatoare depuse se vor organiza sesiuni de licitaţie în două etape, respectiv etapa de licitare și etapa de negociere continuă. Cea de a doua etapă a sesiunii de licitaţie are loc numai în situaţia în care în urma derulării primei etape a sesiunii de licitaţie ofertele inițiatoare nu au fost atribuite sau nu au fost atribuite integral.

ETAPA DE LICITARE

7.4.2. În etapa de licitare, Participanții la piața centralizată de gaze naturale care au transmis oferte tip prin care s-a iniţiat licitaţia introduc de la calculatorul propriu, utilizând meniul de introducere oferte al Platformei de tranzacţionare, cantitățile ofertate/numărul de contracte şi preţurile solicitate prin oferta tip notificată. Pe toată durata de desfăşurare a acestei etape, Participanții inițiatori nu au voie să modifice ofertele astfel introduse. În cazul în care se introduce o ofertă cu caracteristici diferite, OPCOM SA va anula această ofertă.

7.4.3. Participanţii interesaţi în transmiterea de oferte de răspuns vor introduce în Platforma de tranzacţionare ofertele proprii precizând cantitățile/numărul de contracte şi preţurile  ofertate.

7.4.4. În cazul în care un Participant la piața centralizată de gaze naturale se află în imposibilitatea de a accesa Platforma de tranzacţionare, acesta poate solicita Comisiei de licitație introducerea sau anularea de oferte în numele său, utilizând una dintre soluţiile de comunicare precizate în prezenta Procedură şi prin completarea formularului „oferta de răspuns” din Anexa nr. 6 la prezenta Procedură.
7.4.5. Ofertele de răspuns pot fi introduse la preţuri mai mici, egale sau mai mari decât preţul ofertei publicate.
7.4.6. Ofertele de răspuns pot fi introduse, modificate sau retrase pe tot parcursul acestei etape, funcţie de evoluţia pieţei şi strategia proprie de contractare.
7.4.7. Toate ofertele de răspuns introduse în Platforma de tranzacţionare vor fi ordonate în funcţie de preţ, respectiv în ordine descrescătoare, dacă ofertele introduse sunt de cumpărare, şi în ordine crescătoare, dacă ofertele introduse sunt de vânzare. În cazul introducerii mai multor oferte cu acelaşi preţ, ordonarea acestora se face în funcţie de marca de timp. Orice modificare adusă unei oferte presupune anularea automată de către Platforma de tranzacţionare a ofertei iniţiale, care a fost modificată, şi atribuirea de către Platforma de tranzacţionare a unei noi mărci de timp, corespunzătoare momentului modificării ofertei iniţiale. Această modificare poate avea consecinţe asupra plasării ofertei în ansamblul pieţei.

7.4.8. Pe tot parcursul etapei de licitare Platforma de tranzacţionare va permite doar introducerea, modificarea şi anularea de oferte de răspuns, precum şi vizualizarea acestora în piaţă, neexistând nici o situaţie de corelare a ofertei iniţiatoare cu ofertele de răspuns introduse.
ÎNCHEIEREA ETAPEI DE LICITARE
7.4.9. La terminarea perioadei de timp alocată pentru introducerea ofertelor de răspuns pe parcursul primei sesiuni, Platforma de tranzacţionare va corela în mod automat ofertele iniţiatoare cu ofertele de răspuns existente în Platforma de tranzacţionare. 
7.4.10. Ofertele care îndeplinesc condiția de compatibilitate – prețul de cumpărare mai mare este cel puțin egal cu prețul de vânzare, respectiv prețul de vânzare mai mic este cel mult egal cu prețul de cumpărare, sunt corelate prin proces automat derulat de Platforma de tranzacționare, o singură dată, la sfârșitul intervalului de timp în care se permite introducerea/modificarea/anularea ofertelor pentru prima etapă a sesiunii de tranzacționare.

7.4.11. Procesul de corelare va asigura corelarea tuturor ofertelor compatibile astfel:

i) În procesul de corelare Platforma de tranzacționare respectă regulile de ordonare funcție de preț și marca de timp;

ii) Ofertele de cumpărare se vor corela în ordinea descrescătoare a prețului ofertat, respectiv prima ofertă de cumpărare corelată va fi oferta de cumpărare cu prețul cel mai mare;

iii) Ofertele de vânzare se vor corela în ordine crescătoare a prețului ofertat, respectiv prima ofertă de vânzare corelată va fi oferta de vânzare cu prețul cel mai mic; 

iv) Procesul de corelare se va încheia în momentul în care toată cantitatea aferentă ofertelor compatibile a fost tranzacționată;

v) Prețul de adjudecare la care se vor încheia tranzacțiile ca urmare a regulilor de corelare aplicate automat de către Platforma de tranzacționare este prețul ofertelor de cumpărare. 

7.4.12. În cazul în care la închiderea primei etape a sesiunii de licitaţie ofertele iniţiatoare nu au fost atribuite în întregime, după un interval de 15 (cincisprezece) minute se va deschide a doua etapă a sesiunii de licitaţie.
ETAPA DE NEGOCIERE CONTINUĂ
7.4.13. După deschiderea acestei etape, atât iniţiatorii licitaţiei, cât şi ceilalţi Participanţi la sesiunea de licitaţie pot introduce, modifica şi/sau anula ofertele de  vânzare/cumpărare.
7.4.14. Pe parcursul acestei etape a sesiunii de licitaţie ofertele de vânzare sunt corelate în mod continuu şi automat cu ofertele de cumpărare pe măsură ce prin introducerea şi/sau modificarea unei noi oferte este îndeplinită condiţia de compatibilitate de preţ şi anume: preţul unei oferte de cumpărare să fie mai mare sau cel puţin egal cu preţul unei oferte de vânzare sau preţul unei oferte de vânzare să fie mai mic sau cel mult egal cu preţul unei oferte de cumpărare.
i.  Corelarea se realizează pentru cantitatea comună celor două oferte aflate în situație de compatibilitate de preț. 
ii.  Prețul de adjudecare la care se va încheia o tranzacție, ca urmare a regulilor de corelare aplicate automat de către Platforma de tranzacționare, este prețul ofertei care a răspus unei oferte introdusă anterior în Platforma de tranzacționare. 
7.4.15. Cantitatea totală tranzacționată de către inițiatorul unei sesiuni de licitație nu poate depăși cantitatea de gaze naturale propusă prin notificarea privind oferta inițiatoare.

7.4.16. În cazul în care un inițiator a sesiunii de licitație tranzacționează o cantitate de gaze naturale mai mare decât cea notificată prin oferta inițiatoare, OPCOM SA va anula integral tranzacțiile, începând cu ultima încheiată, până la diminuarea cantității total tranzacționată până la cel mult cantitatea notificată.

7.4.17. Etapa de negociere continuă va fi prelungită cu 10 minute în cazul în care anularea tranzacțiilor conform art. 7.4.16 are loc în ultimele 5 minute a acestei etape sau după încheierea acesteia, iar cantitatea tranzacționată este mai mică decât cantitatea notificată prin oferta inițiatoare. OPCOM SA va anunța prin Platforma de tranzacționare ora de închidere a acestei etape.  

PERSOANE AUTORIZATE

7.4.18. Participantul la piața centralizată de gaze naturale va desemna şi va comunica OPCOM SA numele şi datele de contact ale reprezentanţilor săi având drept de a introduce, modifica şi/sau anula ofertele  propuse şi de a lua hotărâri privitor la participarea la licitaţie, în numele său.

7.4.19. Participantul la piața centralizată de gaze naturale se va asigura asupra posibilităţii contactării de către Comisia de licitație a cel puţin unuia dintre reprezentanţii desemnaţi, pe parcursul sesiunilor de licitaţie la care aceştia s-au înscris în tranzacţionare.

ÎNCHEIEREA SESIUNII DE LICITAŢIE
7.4.20. După încheierea sesiunii de licitaţie, dar nu mai târziu de ora 18:00 a zilei în care aceasta a fost organizată, OPCOM SA va publica pe pagina sa de web (www.opcom.ro) în secțiunea dedicată modalității de tranzacționare PCGN-LP rezultatele licitaţiei, respectiv tipul de produs tranzacționat, prețul de pornire, preţurile de adjudecare și cantităţile contractate aferente, perioada de livrare și lista Participanților la licitaţie, dacă aceasta cuprinde cel puțin 3 participanți.

7.4.21. În maxim 24 ore de la închiderea sesiunii de licitaţie, OPCOM SA transmite Participanţilor la piața centralizată de gaze naturale Confirmările de tranzacţie, conform rezultatelor sesiunii de licitaţie, utilizând modelele prevăzute în Anexa nr. 7 și Anexa nr. 8 la prezenta Procedură.

7.4.22. Urmare datelor publicate şi/sau celor transmise Participanţilor la licitaţie după încheierea licitaţiei, în termen de 1 (o) zi lucrătoare de la data şedinţei, exclusiv data sesiunii de licitaţie, pot fi formulate contestaţii privind ofertele intrate în licitaţie şi rezultatul licitaţiei. Aceste contestaţii vor fi soluţionate în termen de 1 (o) zi lucrătoare de la data primirii contestaţiei.
7.4.23. Tranzacţiile efectuate se consemnează de către părţi prin semnarea şi depunerea la OPCOM SA, în termen de maxim 2 (două) zile lucrătoare de la data comunicării rezultatelor licitaţiei, a contractului standard de vânzare-cumpărare a gazelor naturale, cu respectarea întocmai a contractului standard avizat de Autoritatea competentă şi a ofertelor atribuite, conform prezentei Proceduri.
7.4.24. OPCOM SA va verifica contractele depuse şi, în cazul în care nu sunt respectate întocmai prevederile prezentei Proceduri, OPCOM SA va semnala Participanţilor abaterile de la forma şi conţinutul contractului standard de vânzare-cumpărare a gazelor naturale avizat de Autoritatea competentă şi va solicita remedierea acestor abateri.

7.4.25. În cazul în care abaterile sesizate conform prezentei Proceduri nu sunt remediate în termen de 1 (o) zi lucrătoare, OPCOM SA va bloca garanţiile financiare de participare la licitaţie, va sesiza Autoritatea competentă asupra neconformităţilor înregistrate şi va solicita executarea garanţiei.

7.4.26. În cazul în care contractele depuse sunt conforme cu contractul standard aplicabil, OPCOM SA va transmite de îndată Operatorului de transport și de sistem Confirmarea de tranzacţionare și contractare, utilizând modelul prevăzut în Anexa nr. 9 la prezenta Procedură
ÎNTRERUPEREA ACCIDENTALĂ A SESIUNII DE LICITAŢIE ŞI RELUAREA ACESTEIA
7.4.27. Sesiunea de licitaţie poate fi întreruptă de către reprezentanţii OPCOM SA autorizaţi în astfel de situaţii, în cazul unui eveniment sau al unui complex de condiţii de natură să împiedice desfăşurarea sesiunii de licitaţie. Aceste evenimente şi condiţii includ, dar nu sunt limitate la: defectarea Platformei de tranzacţionare din diverse cauze, defecţiuni ale serverului Platformei de tranzacţionare, ale majorităţii terminalelor Participanţilor la piața centralizată de gaze naturale, ori avarii ale sistemului de alimentare cu energie a Platformei de tranzacţionare ori ale unor subsisteme componente (internet, reţea internă).
7.4.28. În cazul în care sesiunea de licitaţie se întrerupe de către reprezentanţii OPCOM SA sau Platforma de tranzacţionare este oprită automat din cauze tehnice (distinct de oprirea Platformei de tranzacţionare de către reprezentanţii OPCOM SA), ca o consecinţă a unor evenimente sau condiţii descrise în prezenta Procedură, reluarea tranzacţiilor se va face de îndată ce condiţiile vor permite desfăşurarea normală a sesiunii de licitaţie.

7.4.29. Participanţii la piața centralizată de gaze naturale vor fi anunţaţi asupra deciziilor luate în situaţiile precizate în prezentul capitol, fie prin intermediul  Platformei de tranzacţionare, fie prin alte mijloace (telefon, fax, e-mail).

8. PUBLICAREA INFORMAŢIILOR

8.1. OPCOM SA publică şi actualizează pe pagina sa web următoarele documente:
a) Actele normative ce reglementează, precum şi documentele tip privind funcţionarea Pieței centralizate a contractelor bilaterale de gaze naturale - modalitatea de tranzacționare PCGN-LN, respectiv:

i) Regulamentul privind cadrul organizat de tranzacţionare pe piața centralizată de gaze naturale administrată de OPCOM SA;
ii) Procedura privind tranzacționarea pe piaţa centralizată a contractelor bilaterale de gaze naturale - modalitatea de tranzacționare PCGN-LN;
iii) Contractele standard de vânzare-cumpărare a gazelor naturale pe piața centralizată a contractelor bilaterale de gaze naturale – modalitatea de tranzacționare PCGN-LN şi anexele acestora, avizate de către Autoritatea competentă;
iv) Modelul Notificării privind oferta tip de vânzare pe piaţa centralizată a contractelor bilaterale de gaze naturale - modalitatea de tranzacționare PCGN-LN;
v) Modelul Notificării privind oferta tip de cumpărare pe piaţa centralizată a contractelor bilaterale de gaze naturale - modalitatea de tranzacționare PCGN-LN;
vi) Modelul ofertei de răspuns pe piaţa centralizată a contractelor bilaterale de gaze naturale - modalitatea de tranzacționare PCGN-LN utilizată pentru notificarea ofertei în vederea introducerii sale în Platforma de tranzacționare de către Comisia de licitație;
vii) Calendarul de tranzacţionare a ofertelor propuse spre tranzacţionare pe piața centralizată a contractelor bilaterale de gaze naturale pentru fiecare dintre perioadele de livrare pentru următoarea perioadă de un (1) an.
b) Lista Participanţilor la piaţa centralizată de gaze naturale. Această listă este actualizată în cazul în care este înregistrat un nou Participant la piaţa centralizată de gaze naturale, în cazul în care un Participant se retrage, este suspendat sau este revocat de la piaţa centralizată a contractelor bilaterale de gaze naturale, la data la care cazurile menţionate devin efective;

c) Anunţurile privind organizarea sesiunilor de licitaţie împreună cu ofertele inițiatoare; 

d) Tariful de tranzacționare pe piața centralizată a contractelor bilaterale de gaze naturale, Tariful de administrare a pieței centralizate a contractelor bilaterale de gaze naturale şi Tariful de înscriere pe piața centralizată a contractelor bilaterale de gaze naturale;

e) Anunţul de anulare, în cazul în care pentru o sesiune de licitație anunțată nu a fost făcută dovada constituirii de garanţii financiare de participare la licitaţie pentru participarea cu oferte de răspuns, conform termenului precizat în anunţul privind sesiunea de licitaţie;

f) Rezultatele zilei de licitaţie, precizând: numele Participanţilor care au participat la sesiunea de licitație cu oferte inițiatoare, tipul de produs tranzacționat, prețul de pornire, preţul de adjudecare a ofertelor, cantităţile tranzacţionate, perioada de livrare şi lista Participanţilor care au participat la sesiunea de licitație cu oferte de răspuns, dacă aceasta cuprinde cel puțin 3 participanți, fără a se menţiona numele câştigătorilor, după închiderea sesiunii de licitaţie;

g) Justificarea întreruperii sesiunii de licitaţie, în cazul în care sesiunea de licitaţie este întreruptă conform prevederilor prezentei Proceduri.
8.2. Informaţiile publicate împreună cu anunţul de organizare a sesiunii de licitaţie, respectiv lista ofertelor propuse de către Participanţii ce au iniţiat sesiuni de licitaţie precum și rezultatele sesiunilor de licitație, vor fi menţinute pe pagina web a OPCOM SA pentru o perioadă de 2 (doi) ani.

8.3. În cazul în care există contestaţii formulate de către Participanţii la piața centralizată de gaze naturale, acestea, precum şi modul lor de soluţionare, sunt publicate pe pagina web a OPCOM SA (www.opcom.ro).
9.  LEGĂTURA CU PARTICIPANŢII LA PIAȚA CENTRALIZATĂ DE GAZE NATURALE ŞI/SAU BĂNCILE 
9.1. Schimbul de date şi informaţii cu Participanţii la piaţă şi/sau băncile ce au emis documentele privitoare la garanţiile financiare constituite pentru participarea la licitaţie se va realiza printr-unul din urmatoarele metode: fizic, prin e-mail, fax, web.LAN, toate mesajele trebuind să fie autentificate prin semnătură dublă sau cheie IT.
9.2. Toate comunicările privind: modificarea datelor de contact ale societății notificate OPCOM SA, privind modificarea persoanelor autorizate să tranzacționeze și/sau a celor împuternicite pentru reprezentarea societății în relația cu OPCOM SA, vor fi asumate prin documente înregistrate și eventual ștampilate, semnate de reprezentantul legal al societății.
10.  ALTE PREVEDERI
10.1. OPCOM SA transmite Autorității competente informaţiile cu privire la tranzacţiile încheiate pe piaţa centralizată a contractelor bilaterale de gaze naturale – modalitatea de tranzacționare PCGN-LN din fiecare sesiune de licitaţie, în formatul şi cu periodicitatea solicitate de către Autoritatea competentă.

Prevederile Procedurii PCGN-LN sunt completate de drept şi în mod automat cu prevederile legislației de referinţă precizată la Capitolul 5, precum şi cu modificările ulterioare ale acestor documente.
DIAGRAMA PROCESULUI DE FUNCŢIONARE A PIEŢEI CENTRALIZATE A CONTRACTELOR BILATERALE DE GAZE NATURALE – MODALITATEA DE TRANZACŢIONARE PCGN -LN

Anexa 2

Anunţ de organizare a sesiunii de licitaţie

in data de …, ora...
pe piața GN_B_......
pentru ofertele cu codul specific instrumentului GN_B_……….

În conformitate cu prevederile Regulamentul privind cadrul organizat de tranzacţionare pe Piața centralizată de gaze naturale administrată de Operatorul Pieței de Energie Electrică și de Gaze Naturale ”OPCOM” SA , aprobat prin Ordinul preşedintelui ANRE nr. 52/19.07.2013 şi Procedurii PCGN-LN,
Operatorul Pieţei de Energie Electrică și de Gaze Naturale „OPCOM” SA organizează în data de ……, ora...,conform programului publicat pe pagina web a OPCOM SA, sesiunea de licitaţie destinată încheierii de contracte  de vânzare-cumpărare  pe piața GN_B_..., pentru instrumentul GN_B_............., pentru următoarele oferte inițiatoare:

	Nr. crt.
	Tipul ofertei

(vânzare/cumpărare)
	Nr. contracte ofertate
	Cantitate 

(MWh/Contract)


	Cantitate totală ofertată 

(MWh)
	Preț

(Lei/MWh)

	
	
	
	
	
	

	
	
	
	
	
	

	
	
	
	
	
	


Participanții la piața centralizată a contractelor bilaterale de gaze naturale - modalitatea de tranzacționare PCGN-LN care au propus oferte inițiatoare sunt:

· …..

· …..

Participanţii la piaţa centralizată a contractelor bilaterale de gaze naturale - modalitatea de tranzacționare PCGN-LN ce doresc să participe cu oferte de răspuns pot consulta caracteristicile ofertelor propuse şi condiţiile contractului standard avizat de ANRE pe pagina web a OPCOM SA (www.opcom.ro) în meniul destinat ofertelor și rezultatelor pentru Piața centralizată a contractelor bilaterale de gaze naturale – modalitatea de tranzacționare PCGN-LN.

În vederea înscrierii la licitaţie participanţii trebuie să constituie garanţii financiare în cuantum de      minim 0,5 % din valoarea ofertelor publicate pentru care doresc să participe la sesiunea de licitație, proporțional cu intenția notificată, cu valabilitate ……  şi să facă dovada constituirii garanţiilor până cel mai târziu ……, ora …….

De asemenea, în vederea acordării dreptului de intrare în licitaţie, originalul scrisorii de garanţie trebuie transmis la OPCOM SA până cel mai târziu …… ora ……. 

Data

………………………







Director General, 












Anexa 3
Nr. Ieșire Participant ...........…..........din data………………

Nr. Intrare OPCOM SA.……............din data……………...
NOTIFICARE privind
OFERTA TIP DE VÂNZARE

Către OPCOM SA
Bd. Hristo Botev 16-18, sectorul 3, Bucureşti

Societatea ...........................................................................................................................

cu sediul în…….....................................................................................................................,

înregistrată la Oficiul Registrului Comerţului al ........................, cu numărul ............................

reprezentată prin director general ........................................................................................,
în conformitate cu prevederile Procedurii privind tranzacționarea pe piaţa centralizată a contractelor de vânzare-cumpărare de gaze naturale – modalitatea de tranzacționare PCGN-LN, solicit înregistrarea pentru tranzacţionare pe această piață a următoarei oferte de vânzare pentru a fi notificată ca ofertă inițiatoare pe piața GN_B_..., instrumentul GN_B_.....................

Cantitatea…  MWh”din producția internă curentă/din înmagazinare”, ”din import curent/din înmagazinare” sau”în amestec intern/import din producţie curentă sau din înmagazinare” 
Preţul de deschidere.......…Lei/MWh
Număr de contracte ………

Cantitatea aferentă unui contract ……… MWh

Punctul de predare
În cazul atribuirii cantității, în totalitate sau în parte propusă prin ofertă ne obligăm să încheiem contractele de vânzare-cumpărare cu respectarea întocmai a formei şi conţinutului contractului standard avizat de ANRE și a rezultatelor notificate de către OPCOM SA în calitate de operator al pieței centralizate a contractelor bilaterale de gaze naturale.

Data

..............







Director General,  

Anexa 4
Nr. Ieșire Participant ...........…..........din data………………

Nr. Intrare OPCOM SA.……............din data……………...
NOTIFICARE privind

OFERTA TIP DE CUMPĂRARE

Către OPCOM SA
Bd. Hristo Botev 16-18, sectorul 3, Bucureşti

Societatea ...........................................................................................................................

cu sediul în…….....................................................................................................................,

înregistrată la Oficiul Registrului Comerţului al ........................, cu numărul ............................

reprezentată prin director general ........................................................................................,
în conformitate cu prevederile Procedurii privind tranzacționarea pe piaţa centralizată a contractelor de vânzare-cumpărare de gaze naturale – modalitatea de tranzacționare PCGN-LN, solicit înregistrarea pentru tranzacţionare pe această piață a următoarei oferte de cumpărare pentru a fi notificată ca ofertă inițiatoare pe piața GN_B_..., instrumentul GN_B_.....................
Cantitatea……..MWh ”din producția internă curentă/din înmagazinare”, ”din import curent/din înmagazinare” sau”în amestec intern/import din producţie curentă sau din înmagazinare”
Preţul de deschidere.......…Lei/MWh
Număr de contracte ………

Cantitatea aferentă unui contract ……… MWh

Punctul de predare
În cazul atribuirii cantității, totale sau în parte propuse prin ofertă ne obligăm să încheiem contractele de vânzare-cumpărare cu respectarea întocmai a formei şi conţinutului contractului standard avizat de ANRE și a rezultatelor notificate de către OPCOM SA în calitate de operator al pieței centralizate a contractelor bilaterale de gaze naturale.

Data

..............






 
Director General,  
Anexa 5

REGISTRUL DE URMĂRIRE A GARANŢIILOR FINANCIARE DE PARTICIPARE LA LICITAŢIE

	Nume Participant
	Nume Banca de garantare
	Număr garanţie
	Suma (lei)
	Data expirare
	Copie/  Original
	Disponibil garanţie

	0
	1
	2
	3
	4
	5
	6

	
	
	
	 
	 
	 
	 


Anexa 6
Nr. Ieșire Participant ...........…..........din data………………
Nr. Intrare OPCOM SA.……............din data……………...

OFERTĂ DE RĂSPUNS
la oferta …….………propusă de…………………
(se va preciza codul ofertei din anunţul de organizare a licitaţiei)

Către OPCOM SA
Bd. Hristo Botev 16-18, sectorul 3, București
Societatea ...........................................................................................................................

cu sediul în…….....................................................................................................................,

înregistrată la Oficiul Registrului Comerţului al ........................, cu numărul ............................

reprezentată prin director general ........................................................................................,
în conformitate cu prevederile Procedurii privind tranzacționarea pe piaţa centralizată a contractelor bilaterale de gaze naturale – modalitatea de tranzacționare PCGN-LN, solicit înregistrarea pentru tranzacţionare pe această piață, în cadrul sesiunii de licitaţie din data…organizată pe piața GN_B_..., instrumentul ..................... (se va preciza codul din anunţul de licitaţie alocat ofertelor iniţiatoare  pentru care se lansează oferta de răspuns) a următoarei oferte de răspuns:
Cantitatea/Număr de contracte …… MWh ”din producția internă curentă/din înmagazinare”, ”din import curent/din înmagazinare” sau”în amestec intern/import din producţie curentă sau din înmagazinare”
Preţul .......…Lei/MWh
Am luat la cunoştinţă asupra condiţiilor contractului standard avizat de ANRE faţă de care lansăm prezenta ofertă de răspuns. 
În cazul atribuirii ofertei ne obligăm să încheiem contractul de vânzare-cumpărare cu respectarea întocmai a formei şi conţinutului contractului standard avizat de ANRE și a rezultatelor notificate de către OPCOM SA în calitate de operator al pieței centralizate a contractelor bilaterale de gaze naturale.

Data

.......................

Director General,  
Persoană desemnată pentru introducerea ofertelor pe piața centralizată a contractelor bilaterale de gaze naturale, 

(Nume, Prenume, Semnătură)

Anexa 7
FAX CONFIRMARE DE TRANZACŢIE - CÂŞTIGĂTOR LICITAŢIE
Nr. Ieşire OPCOM SA …................din data….................
Nr. Intrare Participant …..................din data…..................
Către: (Nume Participant la Piața centralizată a contractelor bilaterale de gaze naturale – modalitatea de tranzacționare PCGN-LN)
Referitor la rezultatul sesiunii de licitație din data de ………..

Stimate domnule/ Stimată doamnă (funcția),

Vă facem cunoscut faptul că în urma desfăşurării sesiunii de licitaţie din data de ……., pe piața GN_B_..., instrumentul ....................., societatea ……a fost desemnată câştigătoare pentru:

· „Nume societate inițiatoare X” pentru „x” MWh (Cantitatea cu precizarea sursei de provenienţă:”din producția internă curentă/din înmagazinare”, ”din import curent/din înmagazinare” sau”în amestec intern/import din producţie curentă sau din înmagazinare”) din cadrul instrumentului……..(codul publicat conform anunțului de organizare a sesiunii de licitație) la preţul de ……….. Lei/MWh,

· „Nume societate inițiatoare Y” pentru „y” MWh (Cantitatea cu precizarea sursei de provenienţă:”din producția internă curentă/din înmagazinare”, ”din import curent/din înmagazinare” sau”în amestec intern/import din producţie curentă sau din înmagazinare”) din cadrul instrumentului………(codul publicat conform anunțului de organizare a sesiunii de licitație) la preţul de ……….. Lei/MWh.

În conformitate cu prevederile Procedurii privind tranzacționarea pe piaţa centralizată a contractelor de vânzare-cumpărare de gaze naturale – modalitatea de tranzacționare PCGN-LN, materializarea tranzacţiilor efectuate se realizează de către părţi prin semnarea contractului de vânzare-cumpărare în termen de maxim 2 zile lucrătoare de la data prezentei comunicări, respectiv până la data de........., cu respectarea întocmai a conţinutului şi formei contractului standard avizat de ANRE și a rezultatelor notificate prin prezentul mesaj de către OPCOM SA în calitate de operator al pieței centralizate a contractelor bilaterale de gaze naturale.

Totodată, vă informăm că la data semnării contractului, părților le revine obligația transmiterii contractului semnat la OPCOM SA pentru verificarea conformității cu contractul publicat, în vederea eliberării de obligații a garanțiilor financiare constituite pentru participarea la licitație.

Cu respect,
Director General, 
Anexa 8
FAX CONFIRMARE DE TRANZACŢIE -  INIŢIATOR LICITAŢIE
Nr. Ieşire OPCOM SA …................din data….................

Nr. Intrare Participant …..................din data…..................

Către: (Nume Participant la Piața centralizată a contractelor bilaterale de gaze naturale – modalitatea de tranzacționare PCGN-LN)
Referitor la rezultatul sesiunii de licitație din data de ………..

Stimate domnule/ Stimată doamnă (funcția),

Vă facem cunoscut faptul că în urma desfăşurării sesiunii de licitaţie din data de ………, pe piața GN_B_..., instrumentul ....................., au fost desemnaţi câştigători următorii Participanţi:

· „Nume societate câştigătoare Z” pentru „z” MWh(Cantitatea cu precizarea sursei de provenienţă:”din producția internă curentă/din înmagazinare”, ”din import curent/din înmagazinare” sau”în amestec intern/import din producţie curentă sau din înmagazinare”) din cadrul instrumentului……..(codul publicat conform anunțului de organizare a sesiunii de licitație) la preţul de ……….. Lei/MWh,

· „Nume societate câştigătoare W” pentru „w” MWh(Cantitatea cu precizarea sursei de provenienţă:”din producția internă curentă/din înmagazinare”, ”din import curent/din înmagazinare” sau”în amestec intern/import din producţie curentă sau din înmagazinare”) din cadrul instrumentului……..(codul publicat conform anunțului de organizare a sesiunii de licitație) la preţul de ……….. Lei/MWh,

În conformitate cu prevederile Procedurii privind tranzacționarea pe piaţa centralizată a contractelor de vânzare-cumpărare de gaze naturale – modalitatea de tranzacționare PCGN-LN, materializarea tranzacţiilor efectuate se realizează de către părţi prin semnarea contractului de vânzare-cumpărare în termen de maxim 2 zile lucrătoare de la data prezentei comunicări, respectiv până la data de…....., cu respectarea întocmai a conţinutului şi formei contractului standard avizat de ANRE și a rezultatelor notificate prin prezentul mesaj de către OPCOM SA în calitate de operator al pieței centralizate a contractelor bilaterale de gaze naturale.

Totodată, vă informăm că la data semnării contractului, părților le revine obligația transmiterii contractului semnat la OPCOM SA pentru verificarea conformității cu contractul publicat, în vederea eliberării de obligații a garanțiilor financiare constituite pentru participarea la licitație.

Cu respect,

Director General,  
Anexa 9
FAX CONFIRMARE DE TRANZACŢIE - OTS

Nr. Ieşire OPCOM SA …................din data….................

Nr. Intrare SNTGN Transgaz SA.............din data....................

Către: SNTGN Transgaz SA
Referitor la rezultatul sesiunii de licițatie din data de ………..

Stimate domnule/ Stimată doamnă (funcția),

Vă facem cunoscut faptul că în urma desfăşurării sesiunii de licitaţie din data de ……., pe piaţa GN_B_..., instrumentul....................., s-au încheiat contracte de vânzare-cumpărare gaze naturale cu livrare fizică după cum urmează:

· pentru „x” MWh (Cantitatea cu precizarea sursei de provenienţă:”din producția internă curentă/din înmagazinare”, ”din import curent/din înmagazinare” sau”în amestec intern/import din producţie curentă sau din înmagazinare”) ce va fi livrată în punctele de predare/preluare comercială ……... în perioada  ……(se va comunica OTS Anexa nr. 3 la Contractul încheiat și verificat de OPCOM SA) între „Nume societate inițiatoare” şi „Nume societate câştigătoare”
· pentru „y” MWh (Cantitatea cu precizarea sursei de provenineţă:”din producția internă curentă/din înmagazinare”, ”din import curent/din înmagazinare” sau”în amestec intern/import din producţie curentă sau din înmagazinare”) ce va fi livrată în punctele de predare/preluare comercială ……... în perioada  ……(se va comunica OTS Anexa nr. 3 la Contractul încheiat și verificat de OPCOM SA) între „Nume societate inițiatoare” şi „Nume societate câştigătoare”.
În conformitate cu prevederile Procedurii PCGN, OPCOM SA, în calitate de operator al pieței centralizate a contractelor bilaterale de gaze naturale, a verificat contractele sus-menționate, constatând că acestea sunt conforme cu contractului standard aplicabil, avizat de ANRE.

Cu respect,

Director General,  

Anexa 1





Transmiterea de către Participanţii la PCGN în vederea organizării sesiunilor de licitaţii a notificarilor privind ofertele inițiatoare de vânzare/cumpărare de gaze naturale 








Notificarea OPGN de către Participanții la PCGN asupra intențiilor de tranzacționare prin scrisoare de intenție de participare la licitație. 








Constituirea de către Participanţii la PCGN a garanţiilor necesare de participare la licitaţie cu oferte inițiatoare şi depunerea acestora la OPCOM SA 





Publicarea de către OPCOM SA a Anunţului de organizare a sesiunii de licitaţie 


(timp de minim 5 zile lucrătoare)





Executarea de către OPCOM SA a garanţiilor financiare de participare la licitaţie în cazul retragerii ofertelor inițiatoare în cazul în care au fost depuse oferte de răspuns 





Constituirea de către Participanţii la PCGN a garanţiilor necesare de participare la licitaţie cu oferte de răspuns şi depunerea acestora la OPCOM SA 





Etapa de Licitare








 Data licitaţiei 





Incheierea Etapei de Licitare








Etapa de negociere continuă








Restituirea garanţiilor financiare de participare la licitaţie participanţilor ce nu au fost declaraţi câştigători sau a participanților ale căror oferte inițiatoare nu au fost tranzacționate





Transmiterea confirmărilor de tranzacţie





Verificarea de către OPCOM SA a conformității contractului semnat și depus și restituirea garanțiilor financiare de participare la licitație/ executarea garanțiilor financiare de participare la licitație în cazul refuzului încheierii contractului sau refuzului încheierii contractului cu respectarea întocmai a conținutului și formei contractului standard și a rezultatelor sesiunii de licitație; 





Încheierea de către Participanţii la PCGN a contractelor bilaterale de vânzare/cumpărare  gaze naturale – conform tranzacţiilor confirmate de către OPCOM SA (în maxim 2 zile lucrătoare de la data licitației)

